ตลท.มอบเงิน 2.50 แสนบ. สนับสนุนชุด “PAPR” รพ.เวชศาสตร์เขตร้อน
ตลาดหลักทรัพย์ฯ มอบเงิน 2.50 แสนบ. สนับสนุนชุดอุปกรณ์ปกป้องทางเดินหายใจ PAPR รักษาผู้ป่วย COVID-19 แก่โรงพยาบาลเวชศาสตร์เขตร้อน
28 ธ.ค. 2564

นางลดาวัลย์ กันทวงศ์ ผู้อำนวยการอาวุโส ฝ่ายบริหารกิจกรรมเพื่อสังคม ตลาดหลักทรัพย์แห่งประเทศไทย มอบเงินแก่โรงพยาบาลเวชศาสตร์เขตร้อน 250,000 บาท เพื่อสนับสนุนชุดอุปกรณ์ปกป้องทางเดินหายใจ PAPR รักษาผู้ป่วย COVID-19 โดยมี อ.ดร.นพ.สัณฑ์ ม่วงน้อยเจริญ รองผู้อำนวยการ และนางสาวรัตนาภรณ์ แซ่ลิ้ม หัวหน้างานผู้ป่วยวิกฤต โรงพยาบาลเวชศาสตร์เขตร้อน เป็นผู้รับมอบ ทั้งนี้ตลาดหลักทรัพย์ฯ ได้มีการสมทบทุนผ่านองค์กร หน่วยงาน และมูลนิธิต่างๆ ต่อเนื่อง เพื่อส่งต่อความช่วยเหลือไปยังประชาชนและผู้ได้รับผลกระทบ หวังเป็นส่วนหนึ่งในการบรรเทาความเดือดร้อนแก่ประชาชนจากสถานการณ์ของโควิด-19